paragraph_text: Dunavski limes (latinski Danuvium limes) je veličanstvena granična crta (limes) utvrda kojom je od 1. do 6. stoljeća utvrđena granica uz rijeku Dunav koja je odvajala Rimsko Carstvo od nepokorenih germanskih plemena. Dunavski se limes sastojao od noričkog, panonskog i mezijskog dijela koji se protezao u duljini od 2.000 km od Eininga u Bavarskoj do Crnog mora. Sveukupno, obrana Dunava se sastojala od 12 legionarskih utvrda, više od 200 pomoćnih utvrđenja i stotina nadzornih tornjeva. Utvrde su međusobno bile udaljene 10 - 30 km, a tornjevi 1 - 2 km.<ref>